అశోక్ కుమార్ రావత్

అశోక్ కుమార్ రావత్ (జననం 26 నవంబర్ 1975) భారతదేశానికి చెందిన రాజకీయ నాయకుడు. ఆయన మిస్రిఖ్ నియోజకవర్గం నుండి నాలుగుసార్లు లోక్‌సభ సభ్యుడిగా ఎన్నికయ్యాడు.
రాజకీయ జీవితం
అశోక్ కుమార్ రావత్ బహుజన్ సమాజ్ పార్టీ ద్వారా తన రాజకీయ జీవితాన్ని ప్రారంభించి పార్టీలో వివిధ హోదాల్లో పని చేసి 2004లో జరిగిన లోక్‌సభ ఎన్నికలలో మిస్రిఖ్ నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి సుశీలా సరోజ్ పై 19403 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయన 2009 లోక్‌సభ ఎన్నికలలో బీఎస్‌పీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి శ్యామ్ ప్రకాష్ పై 23292 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. 

అశోక్ కుమార్ రావత్ 2014లో జరిగిన లోక్‌సభ ఎన్నికలలో మిస్రిఖ్ నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి అంజు బాలాపై 87363 ఓట్ల తేడాతో ఓడిపోయాడు. ఆయన ఆ తరువాత భారతీయ జనతా పార్టీలో చేరి 2019లో జరిగిన లోక్‌సభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి డాక్టర్ నీలు సత్యార్థిపై 100672 ఓట్ల మెజారిటీతో గెలిచి మూడోసారి లోక్‌సభ సభ్యుడిగా ఎన్నికయ్యాడు. 

అశోక్ కుమార్ రావత్ 2024లో జరిగిన లోక్‌సభ ఎన్నికలలో మిస్రిఖ్ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఎస్‌పీ అభ్యర్థి సంగీత రాజ్వంశీపై 33,406 ఓట్ల మెజారిటీతో గెలిచి నాల్గొవసారి లోక్‌సభ సభ్యుడిగా ఎన్నికయ్యాడు.

మూలాలు 	   

వర్గం:1975 జననాలు
వర్గం:18వ లోక్‌సభ సభ్యులు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు